ועדת העבודה, הרווחה והבריאות, כנסת 17, פרוטוקול מספר 238, 2007-06-20 08:50

משה שרוני: אני פותח את ישיבת ועדת העבודה, הרווחה והבריאות בנושא הצעת חוק התכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון – הצמדה לשכר הממוצע), התשס"ו-2007 של חברת הכנסת שלי יחימוביץ ועוד קבוצת חברי כנסת.

משה שרוני: אתמול כל מגישי ההצעות הסכימו להצעה שמונחת לפנינו.

ג'ודי וסרמן: אתמול ועדת הכנסת העבירה את הצעת החוק הזו לדיון בוועדת העבודה, הרווחה והבריאות.

ג'ודי וסרמן: אחר הצהרים הוכרז במליאה ולכן עכשיו זה מונח על שולחן הוועדה.

ג'ודי וסרמן: מונח לפני חברי הוועדה נוסח מעט שונה מהנוסח של הצעת החוק הפרטית שהגישה חברת הכנסת שלי יחימוביץ ובנוסח הזה יש תיקון לסעיף 244 וגם תיקון לחוק הבטחת הכנסה.

שלי יחימוביץ': הצעת החוק שלי באה לשנות את הצמדת גמלת הזקנה מהצמדה למדד להצמדה לשכר הממוצע במשק.

שלי יחימוביץ': אני חשבתי שכך נדרש וכך הכרחי, במיוחד שעה שאנחנו חברי הכנסת נהנים מהצמדת שכרנו לשכר הממוצע במשק.

שלי יחימוביץ': לא יכול להיות שעלינו יחול דין אחד שיגרום להעלאה ריאלית של המשכורות שלנו מדי חודש בחודשו ואילו גמלת הזקנה של הקשישים תלך ותישחק כיוון שהיא צמודה למדד אחר.

שלי יחימוביץ': באופן כללי אני חושבת שצריך לחשוב על חקיקה גורפת בה כל הגמלאות וכל השכר במשק יוצמד לאותו מדד ולא באופן אקראי כל קבוצה תצמיד את עצמה, אם יש לה כוח, למדד הטוב ביותר במשק, אבל נכון לרגע זה חשבתי שנכון לבצע את הדבר הזה.

שלי יחימוביץ': במקביל הוגשו הצעות חוק טובות לא פחות של חברי כנסת אחרים ובראשם של יושב-ראש הוועדה, חבר הכנסת משה שרוני, שאם אני לא טועה גם חתמתי עליה כמצטרפת.

שלי יחימוביץ': כיוון שרוח ההצעות זהה, אני בהחלט מסכימה לאחד את ההצעה שלי עם ההצעה הזאת ולדון בה בוועדת העבודה, הרווחה והבריאות, אם כי הצעת החוק שלי בבסיסה היא תיקון לתוכנית להבראת כלכלת ישראל ולפיכך נגזר עליה לכאורה להידון בוועדת הכספים.

משה שרוני: ברוב ההצעות שהוגשו מדובר על השכר הממוצע במשק.

משה שרוני: בסך הכול לקחו מהגמלאים, מ-20,4 ועשו זאת 14 ועכשיו אנחנו ב-9,2.

משה שרוני: כמו כן נתניהו החליט שיהיה צמוד למדד ולא לממוצע.

משה שרוני: אחרי שנגמור את הקריאה הראשונה, שנייה ושלישית ונאשר את ההצעה מכינים חוק שגמלת הזקנה תהיה צמודה לשכר המינימום בהדרגתיות, כאשר תוך כך וכך שנים גמלת הזקנה חייבת להגיע לשכר המינימום ומדובר ב-8 עד 10 שנים.

שלי יחימוביץ': איפה זה נמצא?

משה שרוני: זה כבר בבישול, אבל אנחנו רצינו לסיים את זה קודם ולא לערבב אחד עם השני.

משה שרוני: אנחנו רוצים ללכת בשלבים כאשר שלב ראשון יהיה עד 20 אחוזים, ומיד נגיש שאת התוכנית לגבי ההצמדה לשכר המינימום.

ג'ודי וסרמן: מדובר בתיקון לחוק הביטוח הלאומי.

ג'ודי וסרמן: אמנם בזמנו, ב-2002, זה תוקן בחוק תוכנית בכלכלת ישראל כתיקון עקיף לחוק הביטוח הלאומי, אבל כרגע זה נמצא בחוק הביטוי הלאומי ולכן התיקון חייב להיות לחוק הביטוח הלאומי.

ג'ודי וסרמן: מעבר להצמדה לשכר הממוצע, במקום הצמדה למדד, יש פה העלאה של השיעורים בהצעת החוק שאושרה אתמול ולכן זאת ההצעה שמונחת כאן, העלאה מ-16.2 מהסכום הבסיסי ל-20 אחוזים מהשכר הממוצע וכך העלאה מתאימה גם לגבי התוספות, תוספת לבן זוג, תוספת לילדים, וכמו כן העלאה של השלמת הכנסה לגבי אוכלוסיית הקשישים שזכאים להשלמת הכנסה.

ג'ודי וסרמן: אם לא נעשה הגדלה והתאמה להבטחת הכנסה, בעצם 60 אחוזים מהקשישים שזכאים להשלמת הכנסה, לא ייהנו מהתיקון.

משה שרוני: בהצעת החוק שלנו נאמר להוסיף לכל אלה שלא ייפגעו, כי אם אנחנו לא היינו מוסיפים להם, הם היו נפגעים.

ג'ודי וסרמן: עוד צריך לומר שאתמול בישיבה שהתקיימה בהצעות החוק המקבילות נאמר לנו על ידי אוצר המדינה שעלות הצעת החוק היא 4.5 מיליארד שקלים בשנה.

ג'ודי וסרמן: הממשלה מתנגדת ולכן זאת הצעת חוק תקציבית.

משה שרוני: אנחנו נצטרך לדאוג להביא 50 חברי כנסת שירימו את הידיים פעם אחת בחיים שלהם ויתמכו בחוק הזה.

משה שרוני: ה צ ב ע ה אושר פה אחד תודה רבה.